rhythm&blues | Retrokkiblog\nSami Joensuu ”Tides”, 2019\nPosted on 8 toukokuun, 2020 by retrokki\nJoensuu Riihimäki -kokoonpanon kolme albumia rullasivat maanläheisesti ja tasapainoisesti rhythm&bluesin, rockin ja vähän countrynkin muodostamassa kolmiossa. Oman yleisönsä taisivat löytää, sekä yhtye että levyt. Sittemmin Kari Riihimäki ja Sami Joensuu päättivät jatkaa omillaan, tämä Joensuun ”Tides” ilmestyi viime syksynä.\nLevy on soinut ahkerasti sekä autossa että kotisoittimessa, niinpä uskallan tarjota kritiikin poikasta – ei parane kuitenkaan pahastua, sillä hyvällähän minä. Jaan kiekon yksitoista kappaletta kahteen laariin: osan edellisen kokoonpanon jatkeeksi, muutaman osoittamaan uutta suuntaa. Joensuu Riihimäki -laarissa mennään tutulla kähisevällä ja tärisevällä shufflella, usein viiltävän sähköisesti, joskus akustisemmin. Vaaran merkkejä ja ilkeyden tuntua ilmeisimmin tavoitellaan.\nNiistä muutamasta muusta pyydänkin saada nöyrimmin onnitella herra Joensuuta: vallan komeita vetoja!\nIlmapiiri on rennompi, kukaan ei hengitä niskaan. Askelletaan rauhallisesti, ei hosuta eikä hössötetä. Eikä kähistä, vaan Joensuu laulaa luonnollisella äänellään. Pehmeä ja melodinen lauluääni, mitä sitä peittelemään! Maisemaa täyttää ja värittää soulahtavalla laulullaan kanadalainen Carolyn Fe. Esimerkiksi ”Holding Water” -biisistä tulee mieleen suuren suuri suosikkini Boz Scaggs, harkittuja kitarasooloja ja tunnelmallista slidea myöten. Tyylillisesti samassa kastissa on myös Eric Clapton.\nHienoja tunnelmia luodaan toisaalla akustisemmin, haitarilla ja akustisella slidella (”The North Country Fair”). Päätösbiisi, rummuton ”Blackbird” esittelee korkealla liitelevän sähkiksen, muuten pysytään pölyisellä maantiellä. Oma suosikkini on avara ”The Librarian”, jossa pieni kaunis pianokuvio nostaa biisin uuteen ulottuvuuteen, unohtamatta Carolyn Fen sydämellistä enkelikuoroa. Biisi olisi voinut jatkua ja muuntua vieläkin pidemmälle. Albumin keskipiste ja ydin. ”You Name It” on puolestaan Fen soolonumero, hieman käheä, kokenut ääni, rauhallinen bluespoljento, tyylikäs sähkissoolo – mikäs sen maittavampaa.\nKirjoitin alussa, että muutama biisi ”osoittaa uutta suuntaa”. Mistäs minä tiedän, osoittavatko ne uutta suuntaa, mutta omaan makuuni ne kuitenkin maistuvat makealta. Niiden ansiosta ”Tidesin” sietäisi saada isompaakin julkisuutta. Minun mielestäni siis.\nSami Joensuu: Tides (Puuma Records, PUUCD 072, 2019)\nPS. Koskapa Spotify tarjoaa Joensuulta muutaman muunkin soolobiisin, kuunnellaan myös ne – ovatkin suomenkielisiä. ”Kalteva maa” ja ”Kourallinen multaa” viime vuodelta ja tämän kevään ”Pohjanmaa”, ”Kabaree” sekä ”Sä olit nainen ja minä mies” ovat päteviä, mitat ja muodot täyttäviä, hieman kaihoisia ja sanoituksellisesti nostalgisia Suomi-poppeja. ”Kalteva maa” näistä itseäni puhuttelevin ja ehkä tarttuvinkin.\nTässäpä se Spotifyn inha ihanuus julkaisijan kannalta: tavaraa mahtuu mahottomasti, raha ei ole kiinni fyysisissä kopioissa, julkaisu on helppoa – ollaan heti siellä maailmantähtien kyljessä. Mutta: sinnehän ne biisit uppoavat ja unohtuvat, jos niistä ei aktiivisesti rummuteta tai joku niitä himoiten osaa etsiä. Aika toivoton yhtälö kyllä ja ikävä kyllä.\nFiled under: Musiikki | Tagged: americana, blues rock, rhythm&blues, suomi-rock |\tLeave a comment »\nPosted on 9 tammikuun, 2020 by retrokki\nKun joku artisti iskee syystä tai toisesta kipinää, tulee joskus tilattua katalogistaan isompi pläjäys. Jotkut osoittautuvat suutareiksi, toiset ihan riittävän mukaviksi, jotta paikka levyhyllyssä olisi oikeutettu, joku yksittäinen kiekko saattaa jäädä raskaaseen rotaatioon. Niin kävi Black Crowes -veljes Rich Robinsonin kanssa: vain ”Through A Crooked Sun” jämähti soittimeen, muut koristavat ”ehkä vielä palaan tähän” -pinoa.\nPitkä kuin mikä – 14 biisiä, joista pari bonusliveä. Monipuolinen – countrya, countryrockia, southern rockia, grunge-vääntöäkin, tägäsin myös psykedelian ja rhythm&bluesin. Kompakti, tiukasti rutistava kokoonpano – usein vain trio, joskus duo. Maanläheistä, jossain jamipohjaista, tuolla vaivoin koossapysyvää mutta juuri siksi niin hienoa. Sliipattu, kerroksellinen, olemattoman sävellyksen kuorruttama paatos ja kimallus eivät kuulu tämän levyn olemukseen.\nKaikki biisit ovat Robinsonin lukuun ottamassa Fleetwood Macin ”Station Man” -rynkytystä, tällä levyllä parhaalla Little Feat -perinteellä toteutettuna. Soiton riehakkuus, tyytyväinen virne, stipluja pelkäämätön asenne – tätä lienee ollut ilo soittaa. Kuuntelua ja aikaa kestävä, täysin epämuodikas kokonaisuus.\nRich Robinson: Through A Crooked Sun (Circle Sound Records / Eagle Records EAGCD646, 2016)\nFiled under: Musiikki | Tagged: acid rock, blues rock, country rock, psychedelia, rhythm&blues, west coast |\tLeave a comment »\nPosted on 22 marraskuun, 2019 by retrokki\nEi mätää, vaan mätäojamaista meininkiä. Sieltä, Vantaallakin virtaavan Mätäojan suistomaalta kertoo Rotten River Blues Band ponnistavansa. Nimi ja taustatarina kertovat paljon: ei hienostelua, ei hipsterismiä, ei lämmitettyjä jalkakäytäviä, vaan rehellisen mutaista räimettä ja punkahtavaa katupoikarokkia.\nPekka Muurinen (laulu, kitara), Teemu Laitinen (rummut), Matti Rautala (kitara) ja Juha Vilhunen (basso) tarjoavat toisella levyllään notkeaa mutta ei kuitenkaan velttoa, tarttuvaa mutta ei kuitenkaan mielistelevää menoa: Vantaalla ei periksi anneta.\nNimikappaleessa on hypnoottista CCR-kierrettä, avausbiisi ”Megalithic Groove” vyöryy nimensä mukaisena siirtolohkareena, ”Cool Wind Blows” on hionut teränsä Rolling Stones-, Aerosmith– ja Hanoi Rocks -tahkossa. ”No Champagne, No Ice” on pakollinen hidas blues, jossa kitaristit pääsevät venyttelemään terävillä fraaseillaan, Muurisen laulu uhoaa etukenossa. Napakan levyn päättävä ”I’m Gonna Rock” ei sen kummempia selittelyjä tarvitse: mennään eikä meinata. Laitinen ja Vilhunen nakkaavat armottoman rytmijyrän, jota Muurinen ja Lautala yrittävät parhaansa piiskata.\nKokonaisuutena ”Electrophant” on juuri sopiva annos. Se jättää suulakea kutittavan jälkimaun, täyttää rytmitarpeen mutta ei vie tilaa toistolta, toisin kuin monet tämän päivän turboahdetut ja ylipitkät kokoelmat. Pois löysät ja valmiiksi vettyneet fyllit, Vantaalla osataan ja uskalletaan olla ytimekkäitä!\nJa nimistöstä tarkoille maantietoniiloille tarkennan vielä, että vaikka siis yhtyeen nimessä puhutaan joesta, wikipedia kertoo ojan tai suureellisesti joen nimeksi Helsingin puolella Mätäjoki, Vantaalla Mätäoja.\nRotten River Blues Band: Electrophant (Vandango 005, 2019)\nFiled under: Musiikki | Tagged: garage, hard rock, rhythm&blues, rock'n'roll, suomi-rock |\tLeave a comment »\nSultans of Jungle “Punchlines”, 2018\nPosted on 22 tammikuun, 2019 by retrokki\nHerkeämätöntä viidakkobiittiä, ronskilla kädellä annosteltua reverb-kitaraa, röyhkeästi keulivaa nokkapokkaa eli laulua, turpeentuoksuissa räimivää bassoa – Sultans of Jungle kurittaa kuulijaa ankarimman kautta: lyö, beibi, lyö! Samaa suota ovat peranneet esimerkiksi the Fuzztones, the Cramps, the Pirates ja aikaisemmin 60-luvulla sadat garagebändit.\nNyt asialla ovat jo 1990-luvulla aloittaneet, välillä turbaaninsa naftaliiniin säilöneet ja pari vuotta sitten päähineensä rehabilitoineet viidakkoveljet Jani J.J. Penttinen (laulu), Kola Pietiläinen (kitara), Rocking Ede Mikkola (basso, taustalaulu) ja Juha Litmanen (rummut).\nRepertuaarinsa on naarattu pääosin genrensä tunnustetuilta nimiltä 60-, 70-, ja 80-luvuilta – tuttuja vähintään harrastajien nuotiopiireissä. Vanhin tosin juontaa juurensa aina vuoteen 1933, jolloin Bing Crosby esitti ”Temptation”-slovarin, toki myöhempiäkin versioita löytyy. Niin, kaikki ei siis ole pelkkää jumpsista jumpsista ja diddi-di-di, di-diddleytä, sillä Sultans of Jungle osaa myös fiilistellä omalla karulla tavallaan. Kuin käyttäisi viikatetta partahöylänä, sano.\nStudioäänitetyt biisit täydentyvät kahdella rajulla livevedolla, Benny Joyn ”Button Nose” ja the Crampsien ”It Thing Hard On” tarjoavat samalla varoituksen keikkayleisöille: näillä lakeuksilla ei katsojille armoa anneta. Muutamat tuttujen tallentamat hikiset keikkakuvat ja -kokemukset todistavat samaa. Eikä tämän levynkään suhteen ole syytä volyymipotikkaa sääliä.\nSultans of Jungle “Punchlines” (Jungle Records TCB-8484, 2018)\nFiled under: Musiikki | Tagged: blues rock, garage, rhythm&blues, rock'n'roll, sixties rock |\tLeave a comment »\nRetrokki kuuntelee: Micke Björklöf & Blue Strip ”Twentyfive Live at Blues Baltica”, 2018\nPosted on 28 maaliskuun, 2018 by retrokki\nNeljännesvuosisata, 25 vuotta, on kunnioitettavan pitkä aika pyörittää bändiä. Sen kunniaksi – ja koska yhtyeeltä on toivottu live-kiekkoa jo pitkään, Micke Björklöf & Blue Strip julkaisee / julkaisi (valitse aikamääre sen mukaan, milloin luet tätä tekstiä) 6.4.2018 kaksoislevyllisen rhythm&bluesia.\nJa millaisen tuplan! Paino sanalla ”millaisen”, äänensävyksi kannattaa valita ääri-innostunut.\nAlun perin yhtye suunnitteli kokoavansa julkaisun eri keikkojen taltioinneista, mutta päätyi kuitenkin yhden konsertin kokonaisuuteen Blues Baltica -festareilta Saksassa 19.5.2017. Björklöf toteaa, että ”julkaisu antaa autenttisen kuvan siitä, minkälainen bändi on elävänä yleisön edessä. Kuuntelimme eri keikkojen äänityksiä ja tämä festivaali nousi selvästi esiin muiden joukosta koko keikan kestävän huikean energian ja intensiteetin vuoksi”.\nMelkein samoilla sanoilla kuvailisin kokonaisuutta itsekin: etukeno on melkoinen, Björklöfin laulussa on ytyä, uhoa ja antaumuksellisuutta, Ville ”Lefty” Leppäsen sähköisessä ja akustisessa kitaroinnissa on nyansseja, taitoa ja tilannetajua – silloin revitellään niin maan perusteellisesti, kun on sen aika, slidellä tai ilman (”Last Train to Memphis” ja ”After the Flood”). Kun taas kaivataan herkkyyttä, hivellään kuuntelijan tuntoaisteja. Konehuone Seppo Nuolikoski (basso), Teemu Vuorela (rummut) ja Timo Roiko-Jokela (perkussiot, malletkat) pitää karavaanin kurissa ja nuhteessa. Nyt ei todellakaan poukkoilla humpan tahtiin, vaan suunnataan katse tiukasti horisonttiin, kiinnitetään turvavyöt ja käynnistetään turbo. Parhaimmillaan yhtye tykittää kuin iso ja pelottava jyrä – musiikki lyö kuuntelijalle löylyä kaksin käsin. Tästä hillittömästä livevedosta huomaa yhtyeen hitsautuneen kymmenien vuosien ja satojen keikkojen aikana saumattomaksi, höyryäväksi rhythm&blueskoneeksi.\nLisäväriä tuo Björklöfin huuliharppu, joka mykistää vaikkapa ”Honey Hush” -biisissä – hengästyttävä veto! Samaan syssyyn Leppänen nikkaroi teknisesti huiman ja tunnetta tirisevän useamman säkeistön soolon. Aplodit ovat täysin ansaittuja. Välillä isketään raskaammalla kädellä, ja sitten lähdetäänkin jo Canned Heat -laukalle (”Woogie Or Die”). ”Gumbo Mama” nykii Meters-hengessä, Leppäsen wah wah ulisee, Teemu Vuorelan ja Seppo Nuolikosken funky rytmiikka loistaa. Little Feat -meininkiä tässä.\nLainaan tähän väliin lehdistötiedotetta, joka puolestaan lainaa bluesministeri Esa Kuloniemeä: ”Bluesin tulee olla evolutiivista myös tänään. Pitääkseen yllä kuulijoiden mielenkiinnon ja houkutellakseen mukaan uutta kuluttajapolvea sen on ammennettava yhtä aikaa perinteestä ja nykyajasta. Ja heittää sekaan vielä artistin oma, persoonallinen mauste. Juuri näin toimii Micke Björklöf & Blue Strip”.\nTuossa on erinomaisesti kuvattu yhtyeen selkäranka. Muskelit ja hengen kuulee esimerkiksi tältä tuplalta, ja sen perusteella keikoilla: kaksi levyllistä rhythm&bluesia voisi olla puuduttava kokemus, mutta Kuloniemen mainitsema evolutiivisuus – itse miellän sen tällä levyllä tarkoittavan monipuolisuutta ja tyylien kirjoa, ylläpitää kiinnostuksen. Jopa perusränttätäntät kuten ”Let Me Love You Baby” soivat rennon mehevästi. Omaa persoonallista maustetta edustaa vaikkapa ”Sweet Dream’s A Sweet Dream”. Hitaassa biisissä on jäntevä riffi, ilmaa ja rytmitystä, Leppänen maustaa tyylipuhtailla kitarakaarilla, Björklöfin laulussa on intohimoa.\nKun evolutiivisuuden siittää yhtyeen soitinarsenaaliin, jäsenten kykyihin sekä tälläkin tuplalla todistettavaan monipuolisuuteen, aukeaa kiinnostava näkymä myös tulevaisuuteen. Bändillä on kapasiteettia kasvattaa versoja useampaankin suuntaan, lähteä esimerkiksi kahden lyömäsoittajan voimin tutkimusmatkalle Allman Brothers -territorioon. Ja koskapa myös Micke itse tarttuu välillä kuusikieliseen, tulivoimaa löytyy solistisestikin.\nTämän erinomaisen tuplan potentiaali näyttää sysäävän liikkeelle sekä sykkeen että ajatukset! Sillä vaikka nyt olen nyt innoissani maininnut vertailukohtina muita kuin puhdasverisiä rhythm&blues-yhtyeitä, niin kyllä Micke Björklöf & Blue Strip tarjoaa verevämmän ja perinnetietoisemman gumbon. Levy on komea myös pakettina: hienot grafiikat, paksu vihkonen, loppuun asti viimeistelty.\nMicke Björklöf & Blue Strip: Twentyfive Live at Blues Baltica (Hokahey Records, HHR 1801, 2018)\nFiled under: Musiikki | Tagged: rhythm&blues, suomi-blues |\tLeave a comment »\nPosted on 19 syyskuun, 2017 by retrokki\nFiled under: Musiikki, Vinyyli | Tagged: blues rock, garage, rhythm&blues |\tLeave a comment »\nRetrokki kuuntelee: Jartse Tuominen ”Untold Stories”, 2016\nPosted on 13 maaliskuun, 2017 by retrokki\nJartse – tai hänen levy-yhtiönsä (voi tietysti olla yksi ja sama taho) – ei ole tainnut huomata, että kitaristin ”Untold Stories” -kiekko soi jo viime kesänä autossani, koskapa posti pisti laatikkoon albumin promoversion. Kiitos kuitenkin siitä, sillä kesällä soinut oli kirjaston omaisuutta.\nAutossa soineesta instrumentaalikiekosta totesin silloin, että ”vaikka Tuomisen tausta lienee raskaassa rockissa, tällä levyllä kitaran kyytipojat ovat pääasiassa huippumelodista fuusiota joitain shuffleja lukuun ottamatta.” Eipä ole mieli tuosta muuttunut.\nLevy on äänitetty kahden eri kokoonpanon kanssa ja useassa studiossa, kiekko lienee viides miehen omissa nimissä. Lisäksi Tuominen on antanut panoksensa nettisivujensa mukaan yli sadalle muulle kiekolle.\nKyllä mies saa Gibson Les Paulinsa komeasti laulamaan ja repeilemään.\nMyös tätä mieltä olen edelleen: ”Taisi olla joku naapurimaan kukko, joka lausui, että ”enemmän on enemmän”. Ja enemmän makoisaa kitaraa tässä totta tosiaan on! Onneksi Tuominen on kuitenkin tyytynyt tilutteluissaan kohtuullisuuteen, ja malttaa laulattaa kitaraansa pitkissä kaarissa ja dramaattisissa melodioissa. Olen ymmärtävinäni, että taustat ja kitarat on äänitetty erikseen. Ja kun kitaroiden äänitys sekä kokonaisuuden miksaus ja masterointikin ovat Tuomisen omissa näpeissä, ei ole vaikea ymmärtää, miksi kitara soi niin maan perusteellisen muhkeasti.”\nVaikka sorminäppäryyttä varmasti löytyy, löytyy myös tyylitajua ja itsehillintää. Siinä suhteessa Tuominen eroaa useista vähän samanlaisissa musiikkimaisemissa operoivista kitarakukoista: kun bändi esimerkiksi jyystää menemään höyryjunan teholla, mies malttaa olla täyttämättä jokaista asemanväliä lirutuksilla, vaan sen sijaan jyystää itse mukana. Pienet makeat, tiristetyt lirut siellä ja täällä tekevät matkasta nautittavan.\nKitarasankarit eivät ole kadonneet mihinkään. Onneksi.\nJartse Tuominen: Untold Stories (Sledge 002, 2016)\nFiled under: Musiikki | Tagged: blues rock, fuusio, instrumentaali, jazzrock, rhythm&blues |\tLeave a comment »


Heikkinen, Jose (2017)\nOpinnäytetyön tavoitteena oli luoda yritykselle Excel-tiedostopohjia tehtäväsuunnittelun työkaluksi. Tehtäväsuunnittelun tavoitteena on kartoittaa kaikki valittuun työvaiheeseen liittyvät suunnitelmat ja suunniteltavat asiat yhteen. Suunnittelun avulla työnjohtaja saa perusteet tehtävän johtamiseen, sekä hallintaan. Lisäksi opinnäytetyössä oli tavoitteena parantaa työvaiheiden suoritusta ajallisesti, taloudellisesti, laadullisesti, sekä selkeyttämään ja helpottamaan työnjohtajien tehtäväsuunnittelua. Tehtäväsuunnittelun yhteydessä tarkennettiin yrityksen sopimusasiakirjoja päivitetyillä laatuvaatimuksilla, sekä muilla uusilla tiedoilla.\nTyö toteutettiin tutkimus- sekä kehitystyönä JL-rakentajat Oy:lle. Ensimmäisenä tehtiin yrityksen tarpeiden ja vaatimusten mukainen tehtäväsuunnitelman runko, jonka jälkeen se täydennettiin tehtäviin liittyvillä tiedoilla. Kun tehtäväsuunnitelmat saatiin valmiiksi, niitä koekäytettiin työmaalla ja paranneltiin tarpeen mukaan. Lopuksi tehtäväsuunnitelmista luotiin lomakemallisia pohjia, joita voidaan käyttää seuraavilla työmailla tehtäväsuunnittelun perustana. Työssä hyödynnettiin kohdeyrityksestä saatuja tietoja, sekä tiedostoja, rakennusteollisuuden painoksia, Savonian kurssimateriaaleja, sekä muita saatavilla olevia lähteitä.\nOpinnäytetyön tuloksena laadittiin neljä valittuihin tehtäviin kohdistettua suunnitelmapohjaa, sekä yksi yleismallinen tehtäväsuunnitelmapohja. Esitäydennettyjä pohjia käytetään tehtäväsuunnittelun perustana, ja ne täydennetään yksilöllisesti kunkin työmaan erikoispiirteiden mukaan. Yleismallinen pohja sisältää tehtäväsuunnitelman rungon, jonka avulla voidaan suunnitella uusia tehtäviä. Valmistuneet tehtäväsuunnitelmat otettiin yrityksen käyttöön niiden valmistuttua.


Lintuilua - Birding: syyskuuta 2011\n7.9. lähdimme Norjaan, kohden Skibotnia, joka sijaitsee Storfjorden-vuonolla, siis tavallaan Jäämeren rannalla, jos vuononkin virtaa voi jo Jäämereksi kutsua.\nMatka kulki Neljän tuulen tietä Kölivuoristossa:\nKun ensimmäisiä korkeita vuoria oli menty, ilmasto ja kasvillisuus muuttuivat. Näkymään tulivat havupuut, ja vihreää vehmautta. Tuntureita ei enää ollut. Oli vuoristo. Kun oli lähtenyt ruskaisesta ja karun kauniista Kilpisjärvestä, oli yllätys, että niinkin lähellä, yhtäkkiä, ilmasto- ja kasvillisuus muuttuivat. Jäämeren merivirrat tuulineen Norjan puolella pitävät ilmaston hyvin erilaisena kuin ilmasto Kilpisjärvellä on. Lämpötila oli noin 18 astetta. Talvella vuonon ympäristössä ja vuonolla ei pakkanen nouse 18 pakkasasteen yli.\nStorfjorden, eli Omasvuotna-vuono pohjoissaameksi, ja sen mahtavat vuoret:\nKiinnostavia molemmat: lähes läpinäkyvä meduusa ja tumma kivi sen sivustalla:\nKauniita sinisen sävyjä:\nLapin reissulta en yhtäältä odottanut paljonkaan lintujen suhteen. Onhan jo syksy, ja useat muuttolinnut olisivat jo lähteneet Lapista. Toisaalta taas odotin jotakin tiettyä näkeväni. Olin juuri ennen Lapin viikkoa käynyt kahtena viikkona lintukurssia. Sen siivittämänä toivoin näkeväni esimerkiksi piekanan ja maakotkan. Kurssilla tutustuin niidenkin keskeisiin piirteisiin. Ja, kertailin itsekseni Lintuoppaasta miten tunnistan piekanan maakotkasta, jos sattuisin sellaisen lennossa näkemään.\nNiinpä sitten odotus täyttyi jo Kaarresuvannon lähellä menomatkalla Kilpisjärven kylälle. Autosta näin, kun iso lintu lensi melkoisen korkealla. Pysähdyimme katsomaan sitä. Se oli piekana. Ja, automatkaamme jatkettuamme noin viisi kilometriä, näin vielä kaksi muuta piekanaa lennossa. Ne lensivät yhdessä.\nLuontotalolla kuulin, että petolinnuille on ollut tänä vuonna ruokaa yllin kyllin muun muassa runsaan sopulikannan tähden.\nLinnut ovat syöneet sopuleita vatsansa kylläisiksi. Mutta, kun sopuleita vaan on riittänyt, niin nuoret petolinnut ovat harjoitelleet saalistusta: ovat napanneet ja tappaneet sopuleita ja jättäneet ne sitten kuolleina maahan. Niillä on ollut runsaasti saalistusharjoitusmateriaalia. Niinpä kuolleita sopuleita on pitkin tuntureita. Tämän tähden suositeltiin, että tunturipuroista ei tänä syksynä pitäisi suoraan juoda vettä, vaan vesi tulisi ensin keittää. Minäkin näin kuolleen sopulin, kuten myös elävänkin sellaisen näin.\nKaikkia havaitsemiani lintuja en tunnistanut. Varmuudella näin ja tunnistin muun muassa koskikaran, korpin, pikkutikan, pulmusia ja Norjan puolella vuonon rauhassa kalliolla istuksivan merimetson (Phalacrocorax carbo/Cormorant, Great Cormorant, eng.) (elämänpinna!):\nTaustalla, vedessä olevat kasvit näkyvät hyvin veden pinnan alta:\nLähettänyt Anu klo 8.36 Ei kommentteja:\nTunnisteet: havainnot, merimetso, reissu\nLähettänyt Anu klo 8.06 Ei kommentteja:\nKäsivarressa, Lapissa, lumi sulaa kesäkuun alkupuolella. Tuntureilla toisin: Saana-tunturilla on Juhannuksena pidetty Juhannushiihtoja jo 60 vuoden ajan. Lompolo, tai järvi, Saanalla huipun lähellä:\nKilpisjärvestä lähtevät jäät hieman ennen Juhannusta. Tuntureiden päällä useat järvet avautuvat vieläkin myöhemmin, jopa vasta heinäkuun puolen välin tienoilla. Kasvien kasvukausi Kilpisjärven alueilla on koko Euroopan lyhyimpiä: kasvukautta on vain noin sata vuorokautta. Siellä eivät siis puut kasva korkeiksi, eivätkä paksuiksi. Ne eivät ehdi niin lyhyessä ajassa kasvaa. Havupuita ei ole. Näkyvimpiä ovat tunturikoivut\nja alle metrin korkuiset vaivaiskoivut:\nKilpisjärven luonnossa kasvaa vain sellaisia kasveja, jotka ehtivät, lyhyen lyhyessä ajassa, kasvaa ja tuottaa jälkeläisiä. Alueella kasvaa useita hyvin harvinaisia kasveja, sellaisia, mitä ei juuri muualla maailmassa olekaan enää. Ikiroutakerros on kymmeniä metrejä ja arktinen maa hohkaa kylmyyttä kesäisinkin (ikirouta = maa pysyy jäässä yli kahden peräkkäisen kesän ajan. Kesäisin maa voi sulaa noin metrin syvyydeltä. Sen alapuolelta maa voi olla jäässä kymmenien ja peräti satojen metrien syvyyteen. Suurin osa maailman arktisesta alueesta on ollut jäässä tuhansia vuosia. Maapallon pinta-alasta ne kattavat noin viidenneksen). Siksi luonto on karua ja pelkistettyä. Sanoinkuvaamattoman kaunista. Puhuttelevaa.\nSuomen ainoat Kölivuoristoon kuuluvat tunturit sijaitsevat Kilpisjärvellä. Käsivarren tuntureista on päälle tuhatmetrisiä noin 40. Tunnetuin Suomessa on sienimäinen Saana-tunturi, joka on 1029 metriä korkea. Näkymä Saanalta Salmivaaralle päin:\nSaamenkielinen tsaana-sana tarkoittaa sientä tai kääpää (pohjoissaameksi sána). Saana onkin sienimäisen näköinen: sen kyljet rapautuvat lakea nopeammin ja siitä syntyy sienimäinen muoto. Saanakin siis kuuluu Kölivuoristoon.\nSaanan lounaisrinteellä kasvaa kymmeniä Suomen uhanalaisuusluokitukseen kuuluvia lajeja. Rinteellä ja ympäristössä esiintyy myös muuan muassa kolme kasvia, kolme nisäkästä ja yksi perhonen, jotka kuuluvat EU:n luontodirektiivien lajeihin sekä neljä EU:n lintudirektiiviin kuuluvaa lintulajia. Näitä edellä mainittuja harvinaisuuksiahan koskee siis luonnonsuojelulakikin.\nSaanalle on rakennettu portaita noin 2 kilometrin verran, jotta patikoijat eivät kuluttaisi rinnettä kävellessään. Yllä olevassa kuvassa portaat näkyvät mustana serpentiininä.\nPortaiden kapuaminen ei sovi minun jaloilleni, joten keskeytin huipulle kipuamisen ja palasin hiljoitellen alaspäin, kun muut seurueestamme jatkoivat huipulle asti. Minulla oli muutamia tunteja omaa aikaa katsella Saanan ympäristöä. Poroja Saanan rinteellä:\nSaanan alarinteellä oli rakennettu pieniä, rumia lautamökkejä. Minulle kerrottiin niiden olevan norjalaisten asuntovaunupaikkoja. Kyseinen lautamökkialue on esteettisesti hyvin ruma, eikä sovellu luonnon kannalta arvokkaaseen ympäristöönsä. Vaan vielä enemmän kuin pohdin, miten ihmeessä näin upeaan luontokohteeseen, Saanan rinteeseen, on annettu lupa asuntovaunualueelle, ihmettelin näkemääni, kun alueelle tuli asuntovaunu ja siitä nousseet kaksi norjaa puhuvaa miestä alkoivat pestä asuntovaunuaan. Pestyään vaununsa, he lähtivät. Pestetssään he käyttivät pesuaineita ja vettä. Siinä Saanan alarinteellä (että joillekin juuri Saanan alarinne on paikka, jossa pestä asuntovaunua!). Ja, kaikki vedet tietenkin valuivat maahan. Siinä, Saanan alarinteellä. Ja, siinä maassa ne vedet imeytyvät, ja valuvat aikaa myöten vielä alas järveenkin.\nIhmettelin tietääkö Enontekiön kunta, että Saanan alarinteellä asuntovaunualueelle mennään pesemään asuntovaunuja. Nimittäin, täällä Etelä-Suomessa, jossa ei enää edes Kilpisjärveen verrattuna niin upeaa luontoympäristöä olekaan, ei eettisistä syistä sallittaisi tuollaista pesua luonnon ja vesistön ääressä. On ymmärretty, että maaperään valuvat päästöt myös tuhoavat maaperää ja vesistöä. Miten siis Saanan alarinteellä saadaan pestä asuntovaunua? Miten tällaista voidaan antaa tapahtua?\nNyt viime viikonloppuna luin Latu ja polku –lehdestä, että Saananjuuren asemakaavasta käydään kädenvääntöä. Hetkinen, mitä! Juuri, kun olen saanut elämäni ensimmäisen kerran nähdä ja kokea jotain äärimmäisen aitoa, koskematonta, puhdasta ja kaunista Lapin luontoa, saankin lukea, että tätä ainoalaatuista luontoa halutaan rakentaa matkailijoille ja turisteille! Että, tähän herkkään, karuun ja harvinaislaatuiseen ympäristöön halutaan rakentaa rakennuksia! Silloinhan ei enää olisi mitään syytä mennä Kilpisjärvelle, jos Saanan rinne tai vierusta rakennettaisiin! Miksi mennä sinne, jos sekin osa Lapin tuntureita tuhottaisiin rakennuksilla?! Mielessäni ovat nuo laajan Lapin jotkut toiset tunturit, nuo, joiden rinteillä tai päällä on rakennuksia matkailijoille ja turisteille. Nuo onnettomat tunturit, jotka ovat kuin raiskattuja ihmisten toimesta… Nuo onnettomat tunturit, jotka ovat kadottaneet loistonsa ja todellisen alkuperäisen luonteensa ihmisten armottomasti valloitettua ne ja niiden ympäristön omaan kaikenkattavaan viihde- ja mukavuuskäyttöönsä. Tehtäisiinkö siten myös Kilpisjärvellä?\nKilpisjärvellä on asukkaita hieman päälle 100.\nKylässä on kauppa ja bensaakin saa. Kaupassa hintamerkinnät ja ystävällinen palvelu ovat sekä suomen- että norjankielisiä. Kylässä on koulu. Koululla on myös upea taidemyyntinäyttely: paikallisten taiteilijoiden töitä. Kylällä, sen ympäristössä, matalien tunturikoivujen seassa, on lukuisia mökkejä, joita vuokrataan matkailijoille.\nKylällä on myös hotelli- ja ravintolatoimintaa, Metsähallituksen Luontotalo ja retkeilykeskus, joista viimeksi mainittu sijaitsee Saanan vieressä. Kylän rinteeseen oli aika vasta rakennettu parikerroksisia valkeita taloja matkailijoille vuokrattaviksi. Useampi kokenut Kilpisjärven matkailija kylän raittia kävellessään tai Salmivaaran huipulta palatessaan, harmitteli kyseisiä taloja, sillä heidän mielestään ne eivät sovellu ympäristöön, vaan pilaavat ainoalaatuisen maiseman. Nämä matkailijat ovat tyypillisiä alueen matkailijoita: luontomatkailijoita. He vaeltavat tai patikoivat tuntureilla, ja kevättalvisin he palaavat seudulle vaeltaakseen hiihtäen.\nKylän näkymää hallitsee Saana. Kylän raitti on maantie 21. Tyypillinen ja toistuva näky raitilla ovat kävelijät rinkat selässään. He ovat vaeltaneet ehkäpä Kalottireittiä. Tulleet Ruotsista tai Norjasta vaeltamalla, tai toisesta suunnasta, Haltilta päin. Sillä seudulla kohtaa rinkka- ja reppuvaeltajia. Ihmisiä yksikseen tai ryhmissä. Ihmisiä, jotka ovat yöpyneet tuntureilla teltoissa tai autiotuvilla ja kävelleet rakkoja pitkin, tunturipuroja ja koskia ylittäen.\nJa, niitä, jotka ovat patikoineet päiväretkiä tuntureilla. Kohdatessa vaeltajat tervehtivät toisiaan. Ja, varsinkin tuntureilla jokainen tervehtii vastaantulijaa. Pysähtyy useasti juttelemaankin. Vaihdetaan sanat siitä, minne patikoidaan tai vaelletaan, tai mistä asti on vaellettu. Kerrotaan toisille myös edessäpäin tunturilla olevista sääolosuhteista. Iloitaan pitkänmatkan vaeltajien kohtaamisessa heidän onnistuneesta ja hienosta vaelluksesta. Hienoja persoonia, monta askelta takana, monta edessä, ja huokuvaa rauhallisuutta sekä sisäistä iloa. Siellä tuntureilla.\nItsekin toivon, että Kilpisjärven kylää kehitettäisiin ja luotaisiin paikallisille ihmisille työpaikkoja. Työpaikkojen luominen ja asukasluvun kasvu vaatii myös rakentamista. Rakentaminen kuitenkin tulisi tehdä siten, että kylä ja sitä ympäröivä luonto eivät olisi keskenään ristiriidassa. Koska kyseinen alue on hyvin ainoalaatuista, tulisi sen ainoalaatuisuutta vaalia kehittämisen ja rakentamisen joka vaiheessa. Jos Enontekiön kunta sallii edes kaksikerroksisen rakentamisen, samalla se myöntää luvan pilata sitä ympäristöä, jonka tähden luontomatkailijat sinne menevät. Jos kunta antaa rakentaa Saanan vierelle tai sen rinteen läheisyyteen, samalla kunta pilaa sen, minkä tähden luontomatkailijat ovat sinne tähän asti menneet.\nRakentamisessa, mihin rakennetaan, millä tavoin ja millaisia rakennuksia, tulisi huolella vaalia ympäristöarvoja ja kuunnella viimeiseen asti luonto- sekä ympäristö-asiantuntijoita sekä paikalliskulttuurin edustajia (saamelaisia, porotalousharjoittajia).\nMinun on vaikea ymmärtää, miksi Enontekiön kunta ei kaikin voimin ponnistelisi Kilpisjärven luonto- ja kulttuuriarvojen säilyttämisen eteen. Jos se näiden arvojen eteen ponnistelisi, se tekisi kaikkensa suojellakseen Saanan rinteitä ja ympäristöä rakentamiselta. Rakennusten paikat tulisi uudelleen arvioida ja asemakaavat laittaa uusiksi. Kunnan tulisi myös huolehtia siitä, että turistit ja matkailijat eivät valuttaisi maaperään kemiallisia aineita kuten esimerkiksi asuntovaunujen pesussa käytettäviä pesuaineita (olisi tehtävä selkeästi selväksi, että tunturin rinne ei ole asuntovaunujen pesualuetta). Toivon koko sydämestäni, että siellä päättäjät ymmärtäisivät, että Kilpisjärven tulevaisuus ja kehitys sekä kasvu ovat kuitenkin sen varassa, mikä siellä on ainoalaatuista: koskematon, karun kaunis, arktinen upea luonto tuntureineen, pilvineen, kasveineen, eläimineen, koivikoissa ja tuntureiden rinteillä ja jopa pihoilla käyskentelevine poroineen..\nTein huomion tärkeästä asiasta: Saanan asemakaavoitus on aktivoinut ihmisiä. He ovat perustaneet yhdistyksen nimeltä Saanan Luonnonystävät. Kyseinen yhdistys toivoisi, että Saanalle perustettaisiin Kansallispuisto. Saanan Luonnonystävien valitus asemakaavoituksesta on myös hyvin puhutteleva: valitus Rovaniemen hallinto-oikeudelle.\nEnontekijön kunnan nettisivulla löytyy katseltavaksi asemakaavoja, jossa myös Kilpisjärveä koskevia kaavoja.\nEnsikertalaisena Kilpisjärven kävijänä ymmärrän hyvin näiden ihmisten huolen Saanan ja sen ympäristön puolesta. Minäkin olen huolissani.\nLähettänyt Anu klo 10.33 2 kommenttia:\nTunnisteet: Kilpisjärvi, reissu


Hotellit Woensdrecht | Hotellitarjoukset | Hotels.com\nHotellit – Woensdrecht\nEtsi hotelleja kohteessa Woensdrecht\nNäytä kohteen Woensdrecht hotellit kartalla\nEtsitkö hotellia kohteessa Woensdrecht?\nHotels.com voi auttaa sinua löytämään parhaat hotellit kohteessa Woensdrecht.\nAutamme sinua löytämään täydellisen huoneen kohteesta Woensdrecht, Alankomaat, sillä avullamme voit verrata eri hotelleja helposti (mukaan lukien suositut ketjuhotellit). Tällä hetkellä kohteen Woensdrecht suosituin hotelli on Bed and Breakfast Jamzes. Sinne on tehty 2 varausta edellisen tunnin aikana.\nKun varaat yöpymisen Hotels.comin kautta, voit myös ansaita ilmaisia palkintoöitä liittymällä Hotels.com Rewards -kanta-asiakasohjelmaan. Ohjelma on ilmainen, ja liittymiseen menee vain kaksi minuuttia, ja kun olet yöpynyt 10 yötä, saat 1 palkintoyön ilmaiseksi*. Joten viikonloppumatka kohteeseen Woensdrecht voi olla ensimmäinen askel kohti ilmaista hotelliyötä.\nMiksi kannattaa varata majoitus kohteessa Woensdrecht Hotels.comilta?\nAutamme sinua löytämään täydellisen huoneen mihin tahansa tarkoitukseen. Löydät palvelustamme 16 hotellia kohteessa Woensdrecht. Vertaile hotelleja nopean ja helpon hotellihaun avulla. Voit myös rajoittaa hakutuloksia näillä ehdoilla:\n- kohteen Woensdrecht alueet\n- kohteen Woensdrecht nähtävyydet\n- 379 Hotels.com-asiakkaiden arvostelua yöpymisestä kohteessa Woensdrecht\n- saatavilla olevat päivät - tarkat tiedot ja kuvat - tarkat kartat, joista näet hotellien sijainnit sekä lähimmät julkisen liikenteen palvelut ja turistinähtävyydet kohteessa Woensdrecht.


Fuhlenhagen syyskuuta 2017: Parhaat 20 loma-asuntoa kohteessa Fuhlenhagen, loma-asunnot ja vuokrahuoneistot - Airbnb Fuhlenhagen, Schleswig-Holstein, Saksa\nFuhlenhagen · Kohteet\nMöhnsen, Schleswig-Holstein, Saksa\nKäytettävissä kodikas huone sopii 2 henkilöä (parivuode 140 x 200 cm). Taloni sijaitsee erittäin rauhallisella asuinalueella, 10 min kävelymatkan päässä rautatieasemasta. Juna vie 22 min Hampurin. Sieltä (Schwarzenbek) muut junat ja bussit menevät kaupunkeihin kuten Lübeck, Ratzeburg, Mölln ja Lüneburg.\nTämä ihana huone sijaitsee ensimmäisessä kerroksessa. Koska olen hyvin matkusti itse tiedän tarpeista matkustajat siis löydät majoituksen suunnattu tarpeisiisi. Rakastan ottaa vieraita. Kuten mainitsin naapurustossa on hyvin hiljainen. Joten kärsittyään jännittävän päivän Hampurissa voit tulla tänne levätä ja rentoutua. Olet myös tervetullut nauttimaan omassa puutarhassa.\nrauhallisella asuinalueella - enimmäkseen duplex taloja, rivitaloja ja jotkut vuokra rakennuksia.\nSchwarzenbek, Schleswig-Holstein, Saksa\nMölln, Schleswig-Holstein, Saksa\nHoisdorf, Schleswig-Holstein, Saksa


Säästämisen Laskuri | Uutiset Posti\nAvaa korkoa korolle laskuri täst.\nLopullinen potti 40 vuoden säästämisen jälkeen on 235 000 euroa! Se on siis lähes 14 -kertainen verrattuna siihen, mitä saadaan aikaan 10 vuoden säästämisellä. Kun aika nelinkertaistuu, niin lopputulos nelintoistakertaistuu.\nJos aloitat säästämisen kaksikymppisenä, ja säästät 500 euroa kuukaudessa 10 vuoden ajan, ja saat säästöille 7 % vuotuisen tuoton,\nKorkoa korolle -laskuri. Alta löydät kätevän laskurin arvioidaksesi korkoa korolle -ilmiön tehokkuutta valitsemillasi muuttujilla.\nSäästämisen laskuri on työkalu, jolla voit helposti ja nopeasti laskea, paljonko voisit säästää sijoittamalla. Vertaile tuottolaskurin avulla eri sijoitussummien tuotto-odotuksia ja löydä omaan. Jos kaupunginvaltuusto siunaa valtuustoryhmien neuvottelutuloksen, Helsingin kunnallisvero laskee ensi vuonna 18 prosenttiin.\nKorkoa korolle -laskuri on tehokas työkalu, joka auttaa mittaamaan korkoa korolle -ilmiön vaikutuksia. Puhumme toisin sanoen ilmiöstä, jonka ansiosta säästöön siirretylle pääomalle kertyvät korot kasvattavat myös korkoa alkuperäisen pääoman lisäksi.\nEnsimmäinen on se, että aloittaa säästämisen. Ilman säästämistä ei voi vaurastua. Toiseksi pitkäjänteisyys on kaiken a ja o. Kolmas on kulujen karsiminen, sillä ne syövät tuottoa. Esimerkkeinä kustannustehokkaista sijoituskohteista Paasi mainitsee ETF-rahastot, Nordnetin Superrahastot ja Seligsonin indeksirahaston.\nJoustoluotto laskuri korko vain 8,73. Minkä kokoisen lainan tarvitset?; Ferratum – Pikavippi! Lainaa suomalaisilta suomalaisille – Henkilötiedo Säästämisen laskuri. Ajankohtaista. Tiedotteet. Tapahtumat.\nLaskuri tulostaa myös sijoituslainan takaisinmaksuaikataulun. Avaa vuokratuottolaskuri tästä! Korkoa korolle -laskuri Kätevä laskuri, jolla voit laskea korkoa korolle ilmiön vaikutuksia erilaisilla arvoilla ilman lukujen kirjoittamista.\nPodcast säästämisen ja sijoittamisen aloittamisen vaikeus.\nLaskuri huomioi lämmöntuotannon, sähköntuotannon, jätehuollon, kuljetusten ja liikematkustamisen päästöt Asunnon myyntihinta on se hinta, joka ilmoitetaan asunnon myynti-ilmoituksessa ja jonka ostaja maksaa asunnon myyjälle. Myyntihinta ei sisällä taloyhtiön yhtiölainaosuutta, joka maksetaan aina. Säästämisen laskuri yritykselle O\nSäästämisen Laskuri. 11 toukokuun, 2020 kirjoittaja admin. Takapiha PORVOO | Työelämän valtavin harppauksin etenevä muutos aiheuttaa sen, että yhä useamman työkyvyttömyyseläkkeen taustalta. KARTTA: levinnäisyys maailmalla 29.2 Uutta virusta eli Sars.\nUusi säästämisen laskuri löytää yrityksellesi sopivimmat vaihtoehdot säästämiseen ja sijoittamiseen. Uusi säästämisen laskuri. Kirjaimien ja numeroiden lisäksi voit käyttää vain välilyöntiä ja merkkiä Laskuri soveltuu myös tilanteisiin, joissa tuloista ei makseta Suomeen sairausvakuutusmaksuja.\nYleisradion ASP lisäkorko laskuri on kätevä tapa haarukoida sitä, kuinka paljon saat ASP-talletuksillesi korkoa ja lisäkorkoa, sekä minkähintaisen asunnon voit säästämisen lopussa ostaa. YLE rakensi nettilaskurin osana asuntosäästöpalkkio-järjestelmää koskevaa uutisointiaan elokuussa 2015, periodilla, jolloin ASP-säästämisen susio oli voimakkaassa kasvussa. Nettilaskurin.\nSäästämisen helpottamiseksi olemme koonneet listan säästövinkkejä. Lue tästä 195 säästövinkkiä. Kolme tärkeää neuvoa säästämisen aloittamiseen. Alkuun pääseminen on aina se vaikein vaihe. Nämä kolme vinkkiä vauhdittavat säästämisen aloittamista: 1.\nsäännöllisen säästämisen laskuri Ilmoittautuminen halpa yksityinen lääkäri vantaa Kilpailut hotel bania białka tatrzańska booking Viipurin Urheilijat: Liikuntaa parhaassa seurassa. Laskuri on hyödyllinen työkalu, joka tulee päivittäisessä käytännössä laskujen todentamisessa ja laskennassa .


Le Kle: #21 Onnistumisia toisensa jälkeen ja maailman surkein bloggaaja...\n#21 Onnistumisia toisensa jälkeen ja maailman surkein bloggaaja...\nEn edes oikein tiedä mistä aloittaisin meidän kuulumisten kerronnan! Niin paljon kaikkea on tapahtunut viimeisen postauksen jälkeen..\n7.6. Suuntasimme nokan kohti maailmaa, kun lähdimme kesätöihin Sanna B:n tallille Tampereen ja Helsingin välille! Se olikin pisin matka mitä Amia on kuljetettu sinä aikana kun se on mulla ollut, mutta atka sujui oikein hyvin, ja ainoat ongelmat ilmenivät lastauksessa. A ei meinannut mennä koppiin mutta hetken neuvottelun jälkeen sinne käveltiin reippaasti. Perillä saatiin laittaa heppa suoraan karsinaan iltaruoille ja se asettuikin taloksi hienosti ja söi sekä joi hyvin! Aluksi jännitin stressaako Ami kauheasti uutta ympäristöa, mutta yllätyin kuinka reipas se oli.\nItse tein töitä sen pari viikkoa mitä siellä oltiin ja työpäivien ajan A tarhaili ja kävi kävelytyskoneessa. Iltaisin vapaalla ollessani ratsastin Amin itsenäisesti kentällä tai maastossa tai kävin sen kanssa koulu - tai estetunneilla. Tunteja kertyi noihin kahteen viikkoon kuusi ja se olikin oikein sopiva määrä! Saatiin Sannalta ihan hurjasti apua ja vinkkejä hyppäämiseen ja samoin Open tunneilla sain kouluratsastuksenkin ideasta kiinni ainakin hetkittäin.\nEnsimmäisellä estetunnilla mua jännitti todella paljon, mikä kostautui taaksepäin ratsastamisena, jonka myötä loppujenlopuksi alkuverkan jälkeen tuli kieltoja kaksi kappaletta, joissa toisella kerralla tipahdin. Kiellot olivat vain ja ainoastaan omaa syytäni, paniikissani nypein hevosta liian hitaaseen vauhtiin eikä sen ollut mitään järkeä hypätä estettä. Seuraavalla kerralla yksi tallin todella taitavista ratsastajista hyppäsi Amilla ja oli todella hienoa katsoa kun joku asian osaava meni selkään ja laittoi homman toimimaan! A esittelikin oikein mallikkaita hyppyjä, eikä kyttäillyt yhtäkään estettä, vaikka kaikki olivat jotain erikoisesteitä. Edes kaksi peräkkäistä vesiestettä eivät tuottaneet ongelmia vaan ne hypättiin mukisematta! Olin aivan hämmentynyt siitä ettei A katsellut yhtään mitään, kun joskus se saattaa säikkyä mitä typerimpiäkin asioita.. Mutta sain itse paljon varmuutta, nyt tiedän ettei se katsele mitään, eikä ainakaan ns. "turhia" kieltoja tarvi pelätä.\nSama ratsastaja hyppäsi useammankin kerran Amilla ennen minua ja minä hyppäsin sitten hänen jälkeensä. Pyrittiin pitämään hyppykerrat suht lyhyinä ja sitten hyppäämään hieman useammin, ja se toimikin meille tosi hyvin! Kotiläksyksi saatiin harjoitella jalan eteen ratsastamista oikein olantakaa! Kyllä sen vaan heti huomasi kun toinen oli ratsastanut sen oikeasti jalan eteen, kuinka erilaiselta ratsastaminen sitten tuntuikaan! Tästä on hyvä meidän jatkaa eteenpäin.\nNäiden kahden viikon jälkeen olen hypännyt kotona kaksi kertaa. Ja hypyt ovat sujuneet paremmin kuin koskaan! Nyt kun annan hevosen edetä, pidän tuntuman tasaisena kädet paikallaan ja ratsastan jalalla, huomaan että paikat tulevat kuin itsestään ja homma luistaa! Miksi en ole tajunnut tätä aikaisempaa? Yritetään nyt pitää tämä moodi päällä! Huomenna onkin tiedossa Kalle Nykäsen estevalmennus, toivottavasti pärjätään siellä!\nMyös kouluratsastuksessa on löytynyt jotain uusia nappuloita. Peräänanto alkaa tulemaan helpommin ja se pysyy tasaisempana. Tehtävät alkavat onnistua ja hevonen haluaa miellyttää ja yrittää kaikkensa! Pidin Amilla viikon kevyemmän jakson jota edelsi neljän päivän loma, ja sen viikon aikana menime puomeja, hyppäsimme kerran ja muuten maastoilimme, välillä reippaasti ja välillä kävellen. Ja tuon lomailun ja kevyemmän viikon jälkeen hevonen tuntuu ihan superhyvältä ja yhtäkkiä laukan kokoaminen on helppoa ja raviväistöt ovat tasaisia, samoin vastalaukkaa voisi jatkaa vaikka kuinkapitkään! Joskus pieni tauko tekee ihmeitä! Olen tällähetkellä niin onnellinen, kaikki toimii hyvin ja hevosesta huomaa että se on tyytyväinen ja nauttii!\nLähettänyt Matilda klo 17.03\n#22 Onnistunut estevalmennus!\n#21 Onnistumisia toisensa jälkeen ja maailman surk...


Cisco Aironet 2702i Controller-based | Dustinhome.fi\nCisco® Aironet® 2700 -sarjan Wi-Fi-tukiasemat tarjoavat alan johtavan 802.11ac-suorituskyvyn hintaan, joka sopii kapasiteetti- ja peittoaukkojen tilkitsemiseen sisätiloissa. Aironet 2700 -sarja tuo 802.11ac-standardin nopeuden ja ominaisuudet uuden sukupolven älypuhelimiin, tabletteihin ja tehokkaisiin kannettaviin tietokoneisiin, jotka on nykyään varustettu nopeilla 802.11ac Wi-Fi -radioilla.\nAironet 2700 -sarja tukee 802.11ac Wave 1 -standardia. Tämä standardin ensimmäinen toteutus tarjoaa jopa 1,3 Gbps:n teoreettisen yhteysnopeuden. Se on noin kolminkertainen tämän päivän tehokkaimpiin 802.11n-tukiasemiin verrattuna. Nopeuden kasvu auttaa pysymään nykypäivän mobiilikäyttäjän suorituskyky- ja kaistanleveysodotusten edellä tämän käyttäessä useita Wi-Fi-laitteita aiemman yhden sijaan. Käyttäjät lisäävätkin langattomaan lähiverkkoon suhteellisesti suurempia liikennekuormia, mikä on ohittanut Ethernetin yritysten oletusarvoisena verkkona.\nCisco Aironetin erinomaisiin RF-ominaisuuksiin perustuvan 2700-sarjan tukiasemissa on erityinen innovatiivinen piiristö, joka hyödyntää luokkansa parasta RF-arkkitehtuuria. Tämä piiristö tarjoaa yritysverkoille High Density -kokemuksen, jota tarvitaan paljon tehoa vaativissa operatiivisissa sovelluksissa. 2700 sisältyy Ciscon päätuotteeseen, 802.11ac-tukiasemiin, jotka mahdollistavat tehokkaan mobiilikäytön seuraavien tuoteominaisuuksien ansiosta:\n802.11ac ja 3x4 MIMO tukevat kolmea spatiaalista tietovirtaa. Tämä arkkitehtuuri mahdollistaa jatkuvan 1,3 Gbps:n nopeuden laajalla alueella, mikä lisää kapasiteettia ja parantaa käyttövarmuutta kilpaileviin tukiasemiin verrattuna.\nTukiasemien välinen kohinanpoisto, Ciscon innovaatio, mahdollistaa reaaliaikaisen RF-yhteistyön tukiasemien välillä, jolloin käyttäjä saa yhteydelleen optimaalisen signaalin laadun ja nopeuden.\nTukiasemien vierailujen optimointi varmistaa, että asiakaslaitteet voivat muodostaa yhteyden siihen tukiasemaan, joka tarjoaa parhaan mahdollisen tiedonsiirtonopeuden.\nCisco ClientLink 3.0 -teknologia parantaa downlink-yhteyttä kaikkiin mobiililaitteisiin, kuten yksi-, kaksi- ja kolmespatiaalisia tietovirtoja hyödyntäviin 802.11ac-laitteisiin. Samalla teknologia parantaa mobiililaitteiden akunkestoa.\nCisco CleanAir -teknologia, johon on lisätty 80 MHz:n kanavatuki. CleanAir poistaa langattoman yhteyden häiriöitä proaktiivisesti, nopeasti ja älykkäästi 20, 40 ja 80 MHz leveillä kanavilla.\nMIMO-ekvalisointi-ominaisuudet, jotka optimoivat uplink-yhteyden ja käyttövarmuuden pienentämällä signaalin heikkenemisen vaikutusta.\nCisco Aironet 2700 -sarja ylläpitää nopeita yhteyksiä kauempana tukiasemasta kuin kilpailevat ratkaisut. Cisco-ympäristössä 1,3 Gbps:n yhteyden saatavuus voi olla jopa kolminkertainen, mikä takaa optimaalisen suorituskyvyn ja vastaa mobiililaitteen käyttäjän odotuksia.\nCisco Aironet 2700 -sarjan tuotteet ovat osa Cisco Unified Wireless Network -verkkoa, joka mahdollistaa langallisten ja langattomien lähiverkkojen integroinnin. Unified Wireless Network voi kattaa jopa 18 000 tukiasemaa, mikä mahdollistaa täydellisen Layer-3-mobiilikäytön yrityksen, haarakonttorien ja etätyöpisteiden alueilla. Cisco Unified Wireless Network -verkossa mobiilipalveluja ja -sovelluksia on erittäin turvallinen käyttää. Sen elinkaarikustannukset ovat erittäin alhaiset ja sijoitus on kannattava, sillä verkko integroituu joustavasti aiempiin lankaverkkoihin."\nMalli 2702i Controller-based\nVahvistusaste 4 dBi\nLiitännät 2 x 1000Base-T - RJ-45, 1 x hallinta - RJ-45\nOminaisuudet Laitekohtainen automaattinen havaintotoiminto, Wi-Fi Multimedia (WMM) tuki, CleanAir-teknologa, Maximum Ratio Combining (MRC), ClientLink 2.0 -teknologia, 3T4R MIMO -teknologia, Power over Ethernet (PoE), DFS-tuki, IEEE 802.11h, IEEE 802.11n, IEEE 802.11b, IEEE 802.11ac, IEEE 802.11a, IEEE 802.3af, IEEE 802.11d, IEEE 802.11g, IEEE 802.1x, IEEE 802.11i, Wi-Fi CERTIFIED, UL 2043, UL 60950-1, IEC 60950-1, EN 60950-1, FCC Part 15.107, FCC Part 15.109, EN 300.489.1, EN 301.893, FCC Part 15.407, EN 60601-1-2, ARIB STD-T66, ARIB STD-T71, EN50155, CAN/CSA C22.2 No. 60950-1, EMI, VCCI, ICES-003, EN 300.328, FCC Part 15.247, RSS-210, RSS-102


Sensuuri kovenee Turkissa | Journalistiliitto\nSensuuri kovenee Turkissa\nAnkara (IPS – Joris Leverink) Lehdistönvapaus supistuu taas Turkissa. ”Mikään ei ole entisellään”, poliisit huusivat hiljan pahoinpitelemälleen naistoimittajalle.\nPian marraskuun alun vaalien jälkeen riippumattoman turkkilaisen uutistoimisto Bianetin naistoimittaja Beyza Kural kiiruhti Istanbulin yliopistolle seuraamaan opiskelijoiden mielenosoitusta.\nJoukko siviilipukuisia poliiseja kävi Kuralin kimppuun ilmaan mitään syytä. Hän joutui käsirautoihin ja vältti pidätyksen vain kollegojensa puututtua asiaan. Tilanteesta kuvatulla videolla kuuluvat poliisien huudot: ”Tästä eteenpäin mikään ei ole niin kuin ennen. Sen me aiomme sinulle opettaa!”\nVideo levisi nopeasti somessa ja riippumattomissa viestimissä. Poliisien huuto vahvisti sen, mitä pelättiin: vaalit voittanut oikeus- ja kehityspuolue AKP koventaa otteitaan kriittisten äänien hiljentämisessä.\nLehdistönvapaus on taantunut viime vuosina Turkissa. Freedom Housen luokitus Turkin medialle on nyt ”ei vapaa”. Toimittajat ilman rajoja -järjestön (RSF) lehdistövapausindeksissä Turkin sijoitus on 149/180.\nTurkin pääministeri Ahmet Davutoglu – joka toimi kolumnistina 1990-luvulla – kuitenkin vakuutti CNN:n haastattelussa 10. marraskuuta, että lehdistön- ja ajatuksenvapaus ovat hänelle pyhiä.\nLehtiä ja tv-kanavia suljettiin\nVain pari viikkoa aiemmin, 28. lokakuuta, Turkin poliisi tunkeutui aamuvarhain Ipek Media Groupin toimitiloihin Istanbulissa ja sulki useita oppositiohenkisiä lehtiä ja tv-kanavia.\nSadat mielenosoittajat ja toimittajat yrittivät estää poliisien pääsyn rakennukseen. Heitä vastaan käytettiin vesitykkejä ja kyynelkaasua. Jännitys jatkui tunteja, kunnes poliisit onnistuivat tunkeutumaan rakennukseen ja keskeyttämään tilanteesta suorana lähetetyn tv-ohjelman. Yhtiö asetettiin hallituksen valvontaan ja sen Bugün- and Millet-lehtien ilmestyminen estettiin.\n”Kriittisten viestimien vaino on saavuttanut vaalien alla äärimmäisen huolestuttavan tason. Hallituksen päätös hiljentää Ipek Groupin julkaisut ja kanavat on siitä vain tuorein esimerkki”, kommentoi RSF:n Itä-Euroopan ja Keski-Aasian osaston johtaja Johann Bihr.\nCumhuriyet-lehden päätoimittaja Can Dündar ja lehden Ankaran-toimituksen päällikkö Erdem Gül pidätettiin 26. marraskuuta syytettyinä vakoilusta ja valtiosalaisuuksien levittämisestä. Lehti oli paljastanut hallituksen yrityksen salakuljettaa aseita ja ammuksia Syyrian kapinallisille.\nBianet on kirjannut lukuisia tapauksia, joissa Turkin lehdistön- ja sananvapautta on loukattu. Pelkästään heinä-syyskuussa sensuurin kynsiin on joutunut 101 verkkosivustoa, 40 Twitter-tiliä ja 178 uutisjuttua. Hyökkäysten kohteeksi on joutunut 21 toimittajaa, 3 viestintä ja 1 painotalo. Lisäksi 28 journalistia on haastettu oikeuteen. Lokakuussa vangittiin 24 toimittajaa ja 9 jakelijaa. Toimittajista 13 ja kaikki jakelijat edustavat kurdiviestimiä.\nHallituksen arvostelijoita vastaan keksitään syytteitä veronkierrosta, ”terroristisen propagandan levittämisestä ja ”presidentin loukkaamisesta”.\nLisää tietoa Turkin lehdistönvapaudesta Euroopan Journalistiliiton kampanjasivulla: http://europeanjournalists.org/campaigns/turkey-set-journalists-free/


TarU Hockey - Maalivahtivalmennus kaudella 2017-2018\nEtusivu »Maalivahtivalmennus kaudella 2017-2018 »\nMaalivahtivalmennus kaudella 2017-2018\n20.3.2017 10:41 Uutiset / Pääsivusto\nTaru Hockey kasvattaa panostustaan seuran maalivahtivalmennukseen!\nJoni Lahti jatkaa seuran maalivahtikouluttajana. Joni vastaa seuran maalivahtijäävuorojen valmennuksesta ja tämän lisäksi vierailee joka toisella viikolla yhden ikäluokkajoukkueen jäällä vuoroittain C2-E1 junioreissa.\nTulevalla kaudella Lauri Isotalo aloittaa seuran maalivahtivalmentajana. Maalivahtivalmentajan tehtävä on viedä viikottain seuran Mv-jäällä käytyjä opetusteemoja joukkueiden arkeen. Tämän lisäksi oleellinen tehtävä on varmistaa että F2-D1 maalivahdit oppivat varmat perustaidot maalivahtien lajitekniikoista. Maalivahteja valmennetaan yksilöinä, mutta kuitenkin joukkueen arjessa.\nMaalivahtijäät alkavat syyskuussa. Kauden ensimmäinen maalivahtiharjoitus pidetään jo toukokuussa jolloin käydään kesäkauden oheisharjoittelua yhdessä läpi.


Myytävät omakotitalot Vääksy, Salo - Kiinteistömaailma\nMyytävät omakotitalot Vääksy Salo\nMeiltä löydät myytävät omakotitalot Vääksy Salo niin yhdessä tasossa olevista vaihtoehdoista isoihin useamman kerroksen omakotitaloihin. Sadat omakotitalokohteet ja erittäin kattava kiinteistönvälittäjien verkosto varmistavat, että meillä on hyvä paikallinen osaaminen ja tieto, mitä omakotitalossa asuminen tarkoittaa. Katso alta kaikki myytävät omakotitalot Vääksy Salo ja hyödynnä kätevää hakutyökalua. Meiltä löydät varmasti unelmiesi omakotitalon. Katso myös: vuokra-asunnot Vääksy ja kiinteistönvälitys Vääksy.


MVnet :: Tutkielmat :: Lukio :: AI3 - Tuulen poika (1)\nTutkielmat » Lukio » AI3 - Tuulen poika 1\nSivuja: 2 kpl Sanamäärä: 620\nJoni Skiftesvikin vuonna 1985 kirjoittama novellikokoelma nimeltään Tuulen poika sisältää yhteensä kaksitoista melko lyhyttä novellia ja yhden vähän pidemmän kertomuksen, josta kirjakin on saanut nimensä. Kahta viimeistä novellia lukuun ottamatta, joissa seikkailivat samat henkilöt, kaikki kirjan kertomukset ovat aivan erillisiä tarinoita, eikä niistä löydy yhteistä juonta tai tapahtumapaikkaa.\nKaikkia novelleja yhdistää kuitenkin se, että niitä voisi pitää avoimina novelleina. Niissä ei ole yleensä selvää juonta ja ne alkavat aina kesken tapahtuman, novellin loppukin on poikkeuksetta erikoinen ja sen voi ymmärtää monella eri tavalla, mikä on ihan hyvä piirre. Avoimelle novellille tyypillisesti myös henkilöitä ei koskaan kuvailla tarkasti vaan heistä kerrotaan yleensä vain nimi ja loppu jääkin lukijan selvitettäväksi. Vaikka novellit ovat hyvinkin erilaisia, niistä löytyy kuitenkin muutamia yhtäläisyyksiä. Esimerkiksi tapahtumat sijoittuvat yleensä maaseudulle ja niihin liittyy kuolema tavalla tai toisella. Yleensä tarinan lopussa päähenkilö, sen perheenjäsen tai muu henkilö kuolee, joskus tarinassa puhutaan muuten vain kuolleista henkilöistä.\nTavallisia romaaneja lukevalle nuorelle kirja ei mielestäni ole kovin sopiva. Koska henkilöistä ei aluksi kerrota mitään nimeä lukuun ottamatta, ne jäävät vähän etäisiksi, eivätkä ole kovinkaan kiinnostavia. Dialogia on kuitenkin käytetty juuri sopivasti, mutta harmittavasti siitä ei aina tiedä kuka puhuu, koska puhujaan viitataan välillä väärin. Pitempiä novelleja lukiessa huomasi myös sen, että niissä ei kerrottu tapahtumien aikaväliä siirryttäessä kappaleesta toiseen, mikä yleensä on tapana. Toisin sanoen, vaikka henkilö olisi varttunut kymmenen vuotta sitä ei tekstissä mainittu, vaan tarina jatkui suoraan, mikä ainakin itseäni kummastutti.\nLyhyitä ja tiiviitä novelleja oli myös rasittava lukea, kun ohut juoni katkotaan lyhyillä takaumilla henkilön muistellessa jotakin. Sen ymmärtäisi, jos takaumat selventäisivät jotakin mennyttä asiaa, mutta joskus ne eivät liity ollenkaan asiaan ja sekoittavat vain lukijan mielen, kun hän ei pysty hahmottamaan milloin takauma alkaa ja miten se liittyy koko tarinaan. Hyväksi piirteeksi voisi kuitenkin listata kirjassa käytetyt vanhaan aikaan liittyvät sanat ja ilmaukset, jotka luovat hyvin illuusiota siitä vanhasta maaseudusta, jossa tapahtumat tässä kirjassa eletään. Kaikki nuoret eivät ehkä kuitenkaan pysty ymmärtämään näitä sanoja, mikä saattaa toisaalta häiritä heitä hiukan.\nKokonaisuutena kirjan novellit olivat hyvinkin erilaisia, mutta liian tavanomaisia. Esimerkiksi novelli Tuulen poika on hyvä, mutta liian ennalta arvattava kertomus. Se kertoo pojasta, jonka tuuli pelastaa kuolemalta. Näin hän saa kyvyn hallita tuulia, joita hän pystyy käyttämään auttamiseen ja rankaisemiseen. Pojan tavoitteena on kertoa kaikille tuulen voimasta ja avusta, sekä päästä itse taivaaseen, tuulen herran luo. Kertomuksesta ei voi olla huomaamatta yhtäläisyyksiä Raamattuun ja Jeesukseen.\nYleensä paras kertomus on aina juoneltaan selkeä ja se etenee sujuvasti. Kertomuksen täytyy olla myös jollakin tavalla lukijaa lähellä ja sisältää persoonallinen käännekohta tai loppu, jota ei osaa arvata. Siksi esimerkiksi novellit Surkea onnettomuus ja Papan poika tekivät minuun vaikutuksen. Surkea onnettomuus on hyvin yksinkertainen tarina ja se kertoo muutamasta ihmisestä, jotka tulivat auttamaan maatilan isäntää risusavotassa. Isäntä halusi kuitenkin katsoa miten suomalaiset menestyisivät olympialaisissa, eikä näin ollen voinut olla mukana työn teossa, mitä muut kummeksuivat. Ollessaan risusavotassa, auttamaan tulleet vieraat huomasivat lehmän, joka oli syönyt turnipsia. He pelkäsivät, että eläin kuolee turnipsista vapautuneeseen kaasuun ja yrittivät saada liiat ilmat ulos lehmän mahasta. Isännän vihdoin tultua auttamaan, mitään ei voitu enää tehdä ja lehmä kuoli.\nPersoonalliseksi tarinan teki se, että isäntä uhrasi hyvän lehmän vain sen takia, että sai katsoa televisiosta Lasse Virenin voiton. Tarinan lopussa osoittautui vielä, että lehmä ei oikeasti kuollut "ilmavaivoihin" vaan se tukehtui turnipsiin. Maatilan isännän yritykset hakata sitä mahaan ja näin poistaa ilmat olivat vain pahentaneet tilannetta, isäntä ei siis osannut hoitaa lehmiä, vaikka kehuikin olevansa kaikessa hyvä.\nVaikea sanoa, oliko Skiftesvikin kirja Tuulen poika lukukokemuksena mieleenpainuva tai antoisa, koska kirjassa oli niin eritasoisia novelleja. Suurin osa kertomuksista oli sekavia ja tylsiä, mutta kaksi novellia nousi kuitenkin yli muiden: Surkea onnettomuus ja Papan poika, jotka olivat erittäin hyviä ja omaperäisiä. Niiden kerronta oli hyvin selvää ja tapahtumat pystyi kuvittelemaan mielessä. Ne eivät kuitenkaan pelasta muuten melko keskitasoista kirjaa.


FashionHunny: Paras keksintö pitkiin aikoihin\nParas keksintö pitkiin aikoihin\nTadadadattadaa! Katsokaapas tätä! Löysin viikon aluksi mahtavan jutun yhdestä lemparikaupoistani, Ombrellinosta. Tämä on vaan pakko jakaa kaikkien mamien kanssa ja varsinkin niiden, jotka kuljettavat jälkikasvuaan paikasta toiseen aktiivisesti kärryillä, kuten reipas allekirjoittanut. ;-) Moni varmaan jakaa kanssani mielipiteen, että pelkkä arjen yksinkertaistaminen piristää ihan huikesti. Miksikähän tätä seuraavaa juttua sitten kutsuisi? Stroller organizer= äitien hanskalokero. :-D Jokatapauksessa kyseessä vaunujen tai rattaiden aisaan kiinnitettävä lokerikko, josta on liikkeessäkin helppo serveerata kyytiläistä. Mielestäni idea toimii ihan älyttömän hyvin tukien hoitolaukun tarkoitusta. Hoitolaukkuun voi laittaa vaipat ja isommat jutut. Tästä taas on helpompi ottaa vaikka aurinkorasvaa tarvittaessa tai pieni makupala esim. bussissa. Nämä ovat niitä juttuja, joita moni ei vaan tajua, mutta ihan oikeasti. Kun avaimista lähtien kaikki on aina siellä pohjimmaisena laukussa, on hyvä, että edes jotkut tavarat löytyvät heti. Toimiihan tämä sitäpaitsi isommankin lapsen kanssa matkoilla matkarattaiden kanssa. Juomapullo ja vaikka vaihtovaate tuohon helposti käsien ulottuville.\nOhessa muutama kuva. Yritin ottaa kuvia myös hökötyksen sisältä laittamalla täytteitä mukaan, jotta homma hahmottuisi. Pussukan sisällä on nääs erilaisia lokeroita joita voi myös tarroilla pienentää tai isontaa. Ihan älyttömän yksinkertainen idea, mutta eipä ole tullut mieleen. Tällaisenhan voisi muuten tehdä itsekin, mutta oheinen kaupasta hankittu sopii ainakin täydellisesti meidän ikivanhoihin vaunuihin ja toimii myös matkarattaiden kanssa. Pinta on pyyhittävää kangasta, mikäli jokin tahra tulee käytössä. Muutoin tuotetta ei voi pestä....ainakaan ohjeen mukaan. Erilaisia versioita on saatavilla Ombrellinossa ainakin neljää-viittä. On norsua, pupua, valasta, kettua ja krokotiilia. Koristekuvio on aplikoitu nahasta. Erilaisia vaihtoehtoja voi katsastaa myös täältä.\nTässä siis systeemi lastattuna. Mukana esim. pikkuiset kengät, juomapullo, leluja, aurinkolasit ja ruokaa. Mukaan mahtuisi vielä isomman sisaruksen vastaavat, niin tilava tuo pussukka on sisältä, usko tai älä!\nTämä viimeinen kuva on tuolta valmistajan omalta sivulta, jotta kokonaisuus vielä näkyisi. Ihan huikea keksintö. Aion todellakin käyttää tätä systeemiä heti tästä päivästä lähtien. Ja varsinkin ensi viikon huvipuistoreissulla. Jess!\nLähettänyt FashionHunny klo 22.08\nTunnisteet: 3sprouts, hyödyllistä vauvan kanssa, stroller organizer, vaunupussi


Kirjasarjat - Lasten Keskus\nHaluatko seikkailuun salaväen maailmaan tai tutkailemaan Vilskeen kaupungin katuja? Tunnetko jo Lotta Levottoman? Täällä pääset tutustumaan suosittuihin kirjasarjoihimme ja löydät sarjojen kaikki kirjat yhdestä paikasta. Klikkaa itsesi seikkailuun!\nFantasiasarja vie uskomattomaan seikkailuun salaväen pelastamiseksi...\nKasa on niille, jotka löytävät ihmeteltävää myös näennäisesti vaatimattomissa asioissa. Sellaisissa, joita aikuinen ei edes huomaa.\nHelppolukuinen sarja kaikille eläinrakkaille vie eläinhotellin vauhdikkaaseen arkeen!\nMolli on monenlaisten tulkitsija ja kaveri lapsen kasvaessa. Tule tutustumaan Mollin maailmaan!\nSympaattinen metsäjengi tutustuu ihmeellisiin asioihin satumaisen värikkään metsän siimeksessä.\nOivaltavasti kuvitettu ja kerrottu tietokirjasarja tempaa mukaansa ja nostaa esiin yllättäviäkin näkökulmia tuttuihin aihepiireihin..\nPiki-sarja kertoo ryhmään kuulumisen haasteista, tunteista, itsetunnon vahvistamisesta ja ystävyydestä. Kuvakirjojen rinnalle on julkaistu materiaalia kasvattajille.\nLotta-sarja tarjoaa hulvattomia hetkiä, kielellistä herkuttelua ja kutkuttavia päiväkirjamerkintöjä!\nPalovaarin opastuksella opitaan turvallisuustaitoja. Moni vaaratilanne osataan ehkäistä ennalta, kun tiedetään miten toimia.\nKun Vilskeen kaupungissa tapahtuu kummia, Pikkiriin pulmatoimisto ratkoo! Sarja seuraa Vilskeen kaupungin värikkään väen elämää.


Työmme lähtee strategiasta - Kelan vuosi\nKelan nykyinen strategiakausi kestää vuoden 2019 puoliväliin. Tämän kauden aikana on entisestään vahvistunut käsitys siitä, että strategian toimeenpano onnistuu vain yhteistyössä kelalaisten, kumppaneiden ja sidosryhmien kanssa. Tavoitteemme toteuttaminen edellyttää myös yhteistyötä asiakkaidemme kanssa.\nJärvenpäässä on kehitetty paikallinen verkosto tukemaan toimeentulotuen ratkaisutyötä. Verkosto toimii pääsääntöisesti Skype-ryhmän ja puhelinringin avulla. Työ on tehostunut sekä Kelassa että kaupungin organisaatiossa.\nPirkanmaalla Kelan palvelut on viety ikäihmisten Lähitoreille etäpalvelulaitteiston avulla. Myönteistä palautetta on tullut niin paljon, että toimintaa laajennetaan jo muihin asiakasryhmiin.\nHelsingissä Kalasataman sosiaali- ja terveysasemalle on tuotu Kelan palvelut.\nTyöeläkelaitosten kanssa puretaan kuntoutukseen liittyviä raja-aitoja järjestämällä mikrolaboratorioita. Tarvitaan entistä enemmän työeläkelaitosten ja Kelan välistä yhteistyötä vahvistamaan asiakkaan työkyvyn palauttamista.\nKelan vuosi 2018 oli jälleen työtä täynnä. Kela antoi ison panoksen sosiaaliturvauudistuksen valmisteluun osallistumalla pääministerin asettamaan eriarvoisuustyöryhmään ja valtioneuvoston Toimi-hankkeeseen. Osana Toimi-hanketta on käynnistetty Kelan byrokratian purku -talkoot. Yksi byrokratialoukku on asiakasta koskevan tiedon heikko kulku Kelan ja muiden organisaatioiden välillä.\nKela antoi ison panoksen sosiaaliturvauudistuksen valmisteluun osallistumalla pääministerin asettamaan eriarvoisuustyöryhmään ja valtioneuvoston Toimi-hankkeeseen. Klikkaa ja Twiittaa\nVuonna 2018 toteutettiin hankintalain mukaisia kilpailutuksia. Heinäkuussa voimaan tullut uusi liikennepalvelulaki vaikutti siihen, että taksien päivystys- ja asemapaikat poistuivat ja Kela joutui kilpailuttamaan sairausvakuutuslain perusteella korvattavat taksimatkat.\nMuutamilla alueilla Kela on joutunut turvautumaan sanktioihin, jotta sovittu palvelutaso saavutettiin. Pääkaupunkiseudulla sopimus jouduttiin päättämään.\nToinen iso hankinta oli kuntoutuksessa. Vuodenvaihteessa 2018–2019 osalla vaativan lääkinnällisen kuntoutuksen asiakkaista vaihtui palveluntuottaja. Valtaosa (29 567 henkilöä eli 89,6%) jatkaa entisen palveluntuottajan kanssa. Asiakkaista noin 800 on saanut suorahankintapäätöksen, mikä tarkoittaa sitä, että palveluntuottaja ei vaihtunut.\nJotta hankinnat perustuvat jatkossa entistä enemmän asiakkaan omaan valintaan ja jotta hankinnat edistävät vuoropuhelua palveluntuottajien kanssa, olemme käynnistäneet rekisteröitymishankkeen suunnittelun ja selvityksen hankintojen uudistamisesta.\nKelan valtuutetut tilasivat kuntoutuksen hankinnoista ulkopuolisen selvityksen, joka valmistui maaliskuussa 2019. Selvitys osoitti, että hankinnat toteutettiin lain ja Kelan prosessien mukaan, mutta suurissa muutoksissa tarvitaan enemmän aikaa niistä viestimiseen ja toteutukseen käytännössä.\nVuonna 2018 Kela toteutti aktiivimallin käyttöönoton. Klikkaa ja Twiittaa\nVuonna 2018 Kela toteutti aktiivimallin käyttöönoton. Perustoimeentulotuen asiakasmäärät kasvoivat edelleen, ja puhelinpalvelua on kehitetty ja resursoitu lisää.\nVuoden 2018 aikana on valmisteltu myös rakenteellisia muutoksia. Kelan hallitus teki toukokuussa 2018 päätöksen IT-palvelukeskuksen perustamisesta. Tavoitteena ovat entistä paremmat IT-palvelut Kelalle ja kumppaneille. Siirrymme askel askeleelta tilaaja–tuottajamalliin. Työ organisoidaan ketterien menetelmien mukaisesti.\nStrategiaa on viety käytäntöön kolmella kehittämisohjelmalla, jotka ovat Erinomainen asiakaskokemus, Vaikuttavuutta yhteiskuntaa ja työhömme sekä Tiedosta palvelua.\nToimintaamme on kehitetty erityisesti vaikuttavuuden, digitalisaation, maakunta- ja sote-uudistuksen, työkulttuurin sekä toimintamallien osalta. Muutosjohtajat ovat olleet työstämässä näitä toimintaympäristön ja toisaalta Kelan tulevaisuuden kannalta keskeisiä teemoja.\nKelan esikunta uudistettiin tukiyksiköksi, joka tuottaa tukipalveluja koko johdolle. Uudistuksessa vähennettiin johtajien määrää, muodostettiin yksikköön tiimit ja siirrettiin operatiivista päätöksentekoa tulosyksiköille. Tulosohjausta on uudistettu ja prosessia vahvistettu sisäisellä, tulosyksikköjen välisellä ja ministeriöiden kanssa käytävällä vuoropuhelulla.\nStrategisten tavoitteiden seurantaa varten asetettiin uudet vaikuttavuusmittarit. Niiden avulla ohjataan toiminnan onnistumista asiakkaan ja yhteiskunnan näkökulmasta.\nVuosi 2018 oli taloudellisesti tiukka. Tämä johtui pääasiassa ennakoimattomista tehtävistä kuten aktiivimallista ja oikaisuvaatimuskeskukseen tulleesta ruuhkasta ja näistä johtuvista työntekijätarpeista. Näistä aiheutuva kasvu toimintamenoihin kyettiin hoitamaan pääosin valtion lisätalousarviomenettelyn kautta.\nTavoitteena on nostaa tietopalvelut Kelan etuus- ja asiakkuuspalveluiden rinnalle Kelan kolmanneksi ydinpalveluksi. Klikkaa ja Twiittaa\nTiedosta palvelua -ohjelman lopputuloksena päätettiin tarkastella uudelleen myös Kelan tietotoimintojen järjestämistä. Lokakuussa hallitus hyväksyi niiden uudelleen organisoimisen käynnistämisen. Tavoitteena on nostaa tietopalvelut Kelan etuus- ja asiakkuuspalveluiden rinnalle Kelan kolmanneksi ydinpalveluksi. Muutos tulee voimaan 1.4.2019.\nViestinnän merkitys Kelan työn onnistumiselle kasvaa koko ajan. Asiakkaat, yhteistyökumppanit ja sidosryhmät odottavat Kelalta selkeää, kohderyhmäkohtaista viestintää. Tämän tavoitteen tukemiseksi Kelan viestinnän toiminnot keskitettiin yhteen yksikköön 1.9.2018.\nYhteistyö valtuutettujen, hallituksen, neuvottelukuntien ja tilintarkastajien kanssa on sujunut hyvässä hengessä. Toimielimissä on kattava edustus yhteiskunnallista osaamista ja monipuolista ammattitaitoa, jota saamme hyödyntää Kelan hyväksi.\nHaluan kiittää Kelan henkilökuntaa, yhteistyökumppaneita ja asiakkaita vuodesta 2018. Jatketaan yhdessä eteenpäin.\nOikaisu 22.5.2019 klo 14.20: Hyvinkää muutettu artikkelissa Järvenpääksi.


työehtosopimus - Laki24\nTyöntekijällä, joka joutuu olemaan pois työstä sairauden tai tapaturman vuoksi, on oikeus sairausajan palkkaan. Edellytyksenä on, että työntekijä on sairauden tai tapaturman vuoksi työkyvytön, eikä siksi suoriudu työsopimuksen mukaisista tehtävistään.… Lue lisää »\nTyöehtosopimuksen solmimisesta säädetään työehtosopimuslaissa. Lain mukaan työehtosopimuksena pidetään sopimusta ehdoista, joita työsopimuksissa tai työsuhteissa muuten on noudatettava. Lisäksi tällaisessa sopimuksessa on oltava määrätyt osapuolet ja muoto. työehtosopimuksen osapuolet Työehtosopimuksen voi… Lue lisää »\nMitä työehtosopimusta työsuhteessa noudatetaan? Tuleeko työnantajan ja työntekijän kuulua liittoon? Työsuhteessa noudatettava työehtosopimus voi määräytyä toimialan, ammattialan tai järjestäytymisen perusteella. Järjestäytymisellä tarkoitetaan työnantaja- tai työntekijäjärjestöön, eli ns. liittoon kuulumista. Yleissitovat… Lue lisää »\nTyöehtosopimuksella sovitaan yksityiskohtaisesti työnteon ehdoista, ja nämä määräykset ovat sitovia työehtosopimuksen soveltamisalalla. Työehtosopimuksen määräykset voidaan jaotella velvoitemääräyksiin ja normimääräyksiin. Lisäksi työehtosopimuksessa voi olla joitain suosituksia, jotka eivät kuitenkaan ole samalla… Lue lisää »\nTyöehtosopimuksen voimassaolo ja jälkivaikutus\nTyöehtosopimus (TES) voi olla toistaiseksi voimassa oleva tai määräaikainen. Lisäksi jo lakanneella työehtosopimuksella voi olla jälkivaikutus. voimassaolo ja irtisanominen Työehtosopimus voidaan tehdä määräajaksi. Tällöin työehtosopimus on voimassa tietyn aikaa, eikä… Lue lisää »\nTyöehtosopimuksen määräysten noudattamista ja työrauhavelvollisuutta voidaan tehostaa hyvityssakkovelvollisuudella. Hyvityssakon maksamisesta on määräyksiä laissa, ja siitä voidaan osittain myös sopia työehtosopimuksessa. hyvityssakko työehtosopimuksen määräysten rikkomisesta Lain mukaan työehtosopimukseen sidottu työnantaja ja… Lue lisää »\nTyöehtosopimus on sopimus, jonka yksi tai useampi työnantaja taikka rekisteröity työnantajajärjestö tekee yhden tai useamman työntekijöiden ammattiliiton kanssa ehdoista, joita työsopimuksissa tai työsuhteissa muuten on noudatettava. Työehtosopimuksen normaalisitovuus tarkoittaa, että… Lue lisää »


Ero sivun ”Tajunnanvirta” versioiden välillä – Hikipedia\nEro sivun ”Tajunnanvirta” versioiden välillä\nVersio 1. elokuuta 2007 kello 00.08 (muokkaa)\nImrahil 97' (keskustelu | muokkaukset)\nVersio 1. elokuuta 2007 kello 02.14 (muokkaa) (kumoa)\np (Käyttäjän Imrahil 97' (keskustelu) muokkaukset kumottiin ja sivu palautettiin viimeisimpään käyttäjän Miihkali tekemään versioon.)\n'''Vasili Vasiljevitš Kandinski''' (Василий Кандинский), käytti myöhemmin muotoa '''Wassily Kandinsky''', s. [[16. joulukuuta]] [] [[Moskova]]ssa – k. [[13. joulukuuta]] [] [[Neuilly-sur-Seine]]ssä) oli [[Venäjä|venäläissyntyinen]], [[Ranska|Ranskassa]] työskennellyt [[taidemaalari]] ja taideteoreetikko. Hänen sanotaan maalanneen modernin taiteen ensimmäiset merkittävät abstraktit työt.\n[[Kuva:JamesJoyce.jpg|thumb|Kirjallisuudessa tajunnanvirtaa edustaa mm. [[James Joyce]], jonka romaani ''Odysseus'' (''Ulysses'') kuvaa usein pitkien prrriiiip tröööt shwashwashwashwa-tuut prips-prips... kaunis päivä. Hän oli [[irlanti]]lainen.]]\n'''Tajunnanvirta''' tarkoittaa [[psykologia]]ssa henkilön kokemusten, aistihavaintojen, muistojen, mielleyhtymien jne. muodostamaa aikajatkumoa, joka on subjektiivinen ja etenee niin kauan kuin henkilö on tajuissaan.\n[[kirjallisuus|Kirjallisuudessa]] tajunnanvirta tai '''tajunnanvirtatekniikka''' tarkoittaa metodia tai metodeita, joilla ihmisen tajunnanvirtaa pyritään kuvaamaan, eli luomaan lukijalle kokemus jonkun henkilön sisäisestä maailmasta. Kerrontatekniikkana tajunnanvirta on erikoistapaus [[sisäinen monologi|sisäisestä monologista]] (käsitteitä käytetään myös synonyymeinä), mutta siinä missä yleinen sisäinen monologi esittelee loogisesti etenevän ja yleensä täydellisistä lauseista koostuvan ajatusketjun, on tajunnanvirta jäsentymättömämpää ja saattaa koostua irrallisista sanoista ja kieliopin rikkovista, esimerkiksi keskenkatkeavista, lauseista tai niin. Siis se on vähän niin kuin elämä itse, ei se mene mitenkään paikasta a paikkaan b, tai jos meneekin niin kyllä se tekee monta mutkaa matkalla. Hyvin monta mutkaa. Sehän on vähän niin kuin se maantie matkalla meidän mökille [[Pohjois-Karjala]]an. Ehkä parhaat mutkat on kuitenkin tuolla Tuupovaaran suunnalla, siellähän ne rallikuskitkin harjoittelee sorateillä. [[Juha Kankkunen]]han taisi olla sieltä päin. Kankkusen Juha. Vieläköhän sillä on ne viikset? Mulla ei ole koskaan riittänyt kärsivällisyyttä lähteä kasvattamaan viiksiä, kun on tuo parrankasvu sen verran hidasta. Joillekin miehille ne kuitenkin sopii aika hyvin, vaikka ei ne saa kyllä olla mitkään [[saksalaiset]] pornoviiksetkään. Paitsi tietty jos ne sellaiset ihan oikeasti hirveän törkeet Horst-viikset. Isällä oli viikset ja sillä tarttui aina ruoan murusia niihin eikä se huomannut niitä. Ei sillä, ei minulla koskaan ole ollut mitenkään läheiset suhteet isääni, hän oli aina töissä tai matkoilla ja me lapset äidin kanssa kotona. Paitsi silloin kun käytiin mummolassa, siellä oli lampaitakin. Sain muuten viime jouluna aika hienon villapaidan, sellaisen norjalaismallisen. En tiedä mikä niitä norjalaisia vaivaa, kun ne juovat aina akvaviittia, ihan hirveän makuista paikallista [[viina]]a. Vaan kai se on halvinta siellä, kun kaikki viina maksaa niin hirveästi. Vaan kallista se on eläminen täälläkin euron myötä. Eilenkin maksoin kaksi euroa kahvikupista. Kaksi euroa! Ja mikä se homma on niiden kaikkien erikoiskahvien kanssa? Kaupungin rillipääsosiologiopiskelijat istuvat UFF-villapaidoissaan trendikahviloissa kiskomassa neljän euron lattejaan pikkurillit pystyssä ja puhuvat jostain globalisaation vaikutuksesta maailmanlaajuiseen [[feminismi]]in ihan niin kuin sossutantat ei olisi jo kuohinneet meitä kaikkia miehiä ja...\nKoska Kandinski emigroitui Venäjältä Länsi-Eurooppaan ja asui siellä kuolemaansa asti, hän käytti nimestään [[saksan kieli|saksalaista]] [[translitterointi|translitteraatiota]] Wassily Kandinsky.\nKandinski syntyi Moskovassa ja vietti lapsuutensa [[Odessa]]ssa. Hän opiskeli Moskovassa [[oikeustiede|lakia]] ja [[taloustiede|taloustieteitä]] ja alkoi maalata vasta 30-vuotiaana. [] Kandinski muutti [[München]]iin ja meni taidekouluun. [[Ensimmäinen maailmansota|Ensimmäisen maailmansodan]] sytyttyä elokuussa [] hän matkusti ensin [[Sveitsi]]in ja marraskuussa [[Moskova]]an, jonne hän asettui asumaan. Sodan jälkeen hän antoi merkittävän panoksen venäläisten taidekoulujen ja museoiden uudistuksiin, mutta koska hänen taidenäkemyksensä poikkesivat hallinnon virallisista näkemyksistä, hän palasi Saksaan []. Hän opetti [[Bauhaus]]issa, kunnes [[Kansallissosialismi|natsit]] pakottivat koulun lopettamaan vuonna []. Silloin Kandinski muutti Ranskaan, jossa vietti loppuelämänsä. Hän sai Ranskan kansalaisuuden [].\nKandinskilla oli äärimmäisen herkkä väritaju; hän on kertonut lapsuudestaan tapauksia, jossa voimakkaiden värien kokeminen aiheutti fyysisiä oireita. Kandinski oli [[synesteetikko]], eli hän saattoi kokea värejä myös kuuloaistimuksina. Ennen taideopintojaan Kandinski perehtyi Vologdan alueen kansantaiteeseen, ja varhaistuotannon kirkkaat värit tummalla pohjalla ovat saaneet vaikutteita alueen kansanomaisista maalauksista. Ennen taideuralle siirtymistään Kandinski näki myös [[Claude Monet|Claude Monet'n]] maalauksen ''Heinäsuova'' ja kuvaili miten siinä oli "voimakas värin tuntu joka oli riippumaton taulun aiheesta". Kandinski tutustui myös [[teosofia|teosofiaan]].\nKandinskia pidetään yhdessä [[Piet Mondrian]]in ja [[Kazimir Malevitš]]in kanssa abstraktin taiteen pioneerina.\n*[[Venäjän ja Neuvostoliiton avantgarde]]\n[[ru:Кандинский, Василий Васильевич]]\n[[sl:Vasilij Vasiljevič Kandinski]]\n[[sr:Василиј Васиљевич Кандински]]\nVersio 1. elokuuta 2007 kello 02.14\nKirjallisuudessa tajunnanvirta tai tajunnanvirtatekniikka tarkoittaa metodia tai metodeita, joilla ihmisen tajunnanvirtaa pyritään kuvaamaan, eli luomaan lukijalle kokemus jonkun henkilön sisäisestä maailmasta. Kerrontatekniikkana tajunnanvirta on erikoistapaus sisäisestä monologista (käsitteitä käytetään myös synonyymeinä), mutta siinä missä yleinen sisäinen monologi esittelee loogisesti etenevän ja yleensä täydellisistä lauseista koostuvan ajatusketjun, on tajunnanvirta jäsentymättömämpää ja saattaa koostua irrallisista sanoista ja kieliopin rikkovista, esimerkiksi keskenkatkeavista, lauseista tai niin. Siis se on vähän niin kuin elämä itse, ei se mene mitenkään paikasta a paikkaan b, tai jos meneekin niin kyllä se tekee monta mutkaa matkalla. Hyvin monta mutkaa. Sehän on vähän niin kuin se maantie matkalla meidän mökille Pohjois-Karjalaan. Ehkä parhaat mutkat on kuitenkin tuolla Tuupovaaran suunnalla, siellähän ne rallikuskitkin harjoittelee sorateillä. Juha Kankkunenhan taisi olla sieltä päin. Kankkusen Juha. Vieläköhän sillä on ne viikset? Mulla ei ole koskaan riittänyt kärsivällisyyttä lähteä kasvattamaan viiksiä, kun on tuo parrankasvu sen verran hidasta. Joillekin miehille ne kuitenkin sopii aika hyvin, vaikka ei ne saa kyllä olla mitkään saksalaiset pornoviiksetkään. Paitsi tietty jos ne sellaiset ihan oikeasti hirveän törkeet Horst-viikset. Isällä oli viikset ja sillä tarttui aina ruoan murusia niihin eikä se huomannut niitä. Ei sillä, ei minulla koskaan ole ollut mitenkään läheiset suhteet isääni, hän oli aina töissä tai matkoilla ja me lapset äidin kanssa kotona. Paitsi silloin kun käytiin mummolassa, siellä oli lampaitakin. Sain muuten viime jouluna aika hienon villapaidan, sellaisen norjalaismallisen. En tiedä mikä niitä norjalaisia vaivaa, kun ne juovat aina akvaviittia, ihan hirveän makuista paikallista viinaa. Vaan kai se on halvinta siellä, kun kaikki viina maksaa niin hirveästi. Vaan kallista se on eläminen täälläkin euron myötä. Eilenkin maksoin kaksi euroa kahvikupista. Kaksi euroa! Ja mikä se homma on niiden kaikkien erikoiskahvien kanssa? Kaupungin rillipääsosiologiopiskelijat istuvat UFF-villapaidoissaan trendikahviloissa kiskomassa neljän euron lattejaan pikkurillit pystyssä ja puhuvat jostain globalisaation vaikutuksesta maailmanlaajuiseen feminismiin ihan niin kuin sossutantat ei olisi jo kuohinneet meitä kaikkia miehiä ja...\nNoudettu kohteesta ”https://hikipedia.org/index.php?title=Tajunnanvirta&oldid=120316”\nSivua on viimeksi muutettu 1. elokuuta 2007 kello 02.14.


Eräaiheisia jorinoita...: kesäkuuta 2014\nPiiiiiiiiiiiiiiiitkästä aikaa ehti kalalle juhannuspäivän aamuna. Viannalle oli helppo lähteä tutuille mestoille ja eipä tuo ruokakalakaan olisi harmittanut. Kauden kolmatta reissua pukkasi siis ja taas kerran on sanottava, että kyllä suomalainen aamu on kaunis ja taianomainen. Ja pirun kylmä! +1 oli lämmintä. Aamun erikoisuutena oli Tuovilanlahdessa ilmeisesti juhannuspirskeistä kotiutuva nuori neitokainen joka moikkasi iloisesti ohi ajaessani. 15 vuotta sitten olisi jarrut mennyt pohjaan, peruutus, ikkuna auki, kulmakarvaa ylös, paras Frendien Joey hymy ja kysymys: "mitä sinulle kuuluu?". No nyt ei ehtinyt hameväen perään ilakoimaan, kun kalalle piti päästä\nPieni ylläri oli, että kalassa oli jo yksi mies, kun vitoselta olin koskella. Vesitilanne oli kohtuullinen, ei mikään nappi, mutta ihan jees. Pikkasen olisi saanut vähemmän mun makuun olla jotta keskelle olisi viitsinyt kahlausta yrittää. Ahventa oli tullut koskeen älyttömästi ja niitä oli kiinni koko ajan. Ilmeisesti vihernieriät oli seuranneet niitä ja jotkut valopäät oli 4kpl jättäneet rannalle mätänemään. Heikkisen Kalle, sähkövoimatekniikan opettaja amiksella, olisi sanonut takavuosina, että "jumaliste minä mukutan teidät sinisiksi" jos olisi tuon nähnyt. Esan kanssa olimme yhtämieltä, että joko hauet vapautetaan tai sitten otetaan ruokakaloiksi. Tappamisen huvista niitä ei pidä listiä. Niille on oma paikkansa luonnon kiertokulussa ja meidän kalamiesten tulisi muistaa kunnioittaa tätä.\nNo kalan makuunkin pääsin, kun parkkipaikan alapuolisesta kovasta virrasta sain peruskirren haaviin mustalla liitsillä. Muuten ei ollut havaintoa kuin ahvenista. Ronkin siltamonttua, kahlailin maantiesillan pilarille sekä kalastelin alaosan, mutta sieltä ei mitään. Virvelikaveri oli yön kalastanut 01 alkaen ja hiljaista oli pidellyt. Pari perus n. 35-40cm taimenta oli saanut ja joku parempi kiinni. Lisäksi hänelle komia n. 2kg hauki patoluukuilta aamulla.\nKolmas kalamieskin ehti välissä saapua ja ilmeisesti taimenen penikan käytti ylhäällä sillan alla. Itse sain toisen kirren samoilta jalansijoilta kuin ensimmäisen ja sittenhän se lupa olikin täynnä. Oma periaate on, että en lisälupia osta kuin erikoispoikkeuksena, eikä yleensä ole tarvekkaan ja Esa ei kirjojen c&r kalastuksesta pidä joten kotiinpa siitä jouti kasin maissa ajamaan. En kyllä minäkään suurin kirbelssonien c&r rintaman kärkimies ole. Vähän monisyinen juttu ja eiköhän tuosta liene väännetty tarpeeksi. Kuitenkin itse kun vieraana on koskella, niin kohteliaisiin tapoihin kuuluu kunnioittaa järjestävän tahon toiveita kalastuksesta...\nSemmosta settiä. Kolme reissua ja kaikilla saanut kalaa, jotain on pielessä siis. No eiköhän tilanne korjaudu seuraavalla kerralla. Tietäisi vaan milloin se on ja missä...\nNiin joo ja kaloista ylipäätään, niin aika hiljaista oli Esan mukaan ollut niin kuha kuin taimen rintamallakin. Kylmä keli vaikuttaa. Pienempää taimenta oli noussut nyt koskeen ja sitä tullut. Lisäksi viime viikolla oli iso ankerias ollut kiinni, mutta karannut. Hrrr.....toivottavasti ei oman siiman päähän sellainen eksy ettei mene köntsät housuun!\nLähettänyt Ismo Tolonen klo 11.56 2 kommenttia:\nNykyaika, kiire, priorisointi..huoh sentäs\nBlogi on ollut hiljainen siitä yksinkertaisesta syystä, että en ole kalalla käynyt lainkaan edellisen Viannan reissun jälkeen. Allekirjoittaneelle kesäkuu on aina kiireisin työkuukausi ja muut harrastukset sekä vaimon työvuorot vieneet peliaikaa ja ehkäpä jotain muita harrastuksia on tullut priorisoitua kalastuksen ohi. Pakko myös myöntää, että alamittasekoilu ei koskikalastuksen kiinnostavuutta omalta osaltani ole lisännyt. Mutta nyt sentäs juhannuspäivän aamuun on reissu Viannalle luvassa ja varattu. Saapa nähdä löytyykö kuhiakin jo koskesta. Tosin sitä ennen pitäisi kyllä yrittää jo käydä haukeakin uistelemassa. Kalapihvejä tekisi mieli ja vaaleampi kalakin välillä maistuisi...\nLähettänyt Ismo Tolonen klo 13.07 Ei kommentteja: